૧) સતપંથીઓ દ્વારા હિંદુઓને તોડવાના પ્રયત્નો: આપ જાણતા હશો કે સતપંથના અનુયાયીઓનો મુખ્ય અને બહુજ મોટો વર્ગ કચ્છ કડવા પાટીદારનો (ક.ક.પા.) છે. આવા સાધુ સમ્મેલનના કારણે સમસ્ત ભારતના કચ્છ કડવા પાટીદાર જ્ઞાતિના સતપંથી ભાઈઓ, તેમના ચોખ્ખા સનાતની ભાઈઓને હેરાન પરેશાન કરવાના કિસ્સાઓ વધતા જાય છે. ચોખ્ખા સનાતન હિંદુ ધર્મ અપનાવેલ ક.ક.પા. જ્ઞાતિની સંસ્થાઓમાં ઘૂસીને તેની સંસ્થાઓને તોડવાનું કામ કરી રહ્યા છે. સમાજની સામાન્ય મીટીંગો બોલાવવામાં આવે તો ફક્ત હેરાન કરવાના હેતુથી કામ અટકાવવા માટે કાનૂની સ્ટે (રોક) નો આદેશ લઇ આવવામાં આવે છે. વિદ્યાર્થી માટે બનાવેલ હોસ્ટેલને એક સુનિયોજિત કાવતત્રા ના માધ્યમથી એક અલગ ટ્રસ્ટ બનાવીને તેમાં તે પ્રોપર્ટી ફેરવી નાખવામાં આવે છે. તેમજ કચ્છના દરેકને દરેક ગામોમાં કેટલાક લોકો પર અસંખ્ય, તદ્દન ખોટા, કોર્ટ અને પોલીસ કેસ કરીને હેરાન કરવામાં આવેલ છે.